ระเบียบกระทรวงการคลังระเบียบกระทรวงการคลังว่าด้วยการใช้บริการของสถาบันที่ปรึกษาทางด้านการประเมินอสังหาริมทรัพย์พ.ศ. ๒๕๕๑ อาศัยอำนาจตามข้อ๕แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ รัฐมนตรีว่าการกระทรวงการคลัง จึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยการใช้บริการของสถาบันที่ปรึกษาทางด้านการประเมินอสังหาริมทรัพย์พ.ศ. ๒๕๕๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกระทรวงการคลังว่าด้วยการใช้บริการของสถาบันทางด้านการประเมินอสังหาริมทรัพย์พ.ศ. ๒๕๓๘ข้อ๔ บรรดาระเบียบ ข้อบังคับและคำสั่งใด ๆ ที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๕ให้อธิบดีกรมธนารักษ์เป็นผู้รักษาการตามระเบียบนี้หมวด ๑ข้อความทั่วไป ข้อ๖ ในระเบียบนี้(๑)อธิบดี หมายถึง อธิบดีกรมธนารักษ์(๒)สถาบันที่ปรึกษา หมายถึง สถาบันวิชาชีพหรือบริษัทที่ปรึกษาที่ประกอบธุรกิจในการให้บริการเป็นที่ปรึกษาทางด้านการประเมินอสังหาริมทรัพย์และเป็นนิติบุคคลสัญชาติไทยข้อ๗ในกรณีที่มีปัญหาหรือไม่อาจปฏิบัติตามระเบียบนี้หรือกรณีที่ไม่ได้กำหนดไว้ในระเบียบนี้ให้รัฐมนตรีว่าการกระทรวงการคลังวินิจฉัยชี้ขาดหรือพิจารณาสั่งการหมวด ๒การจ้างสถาบันที่ปรึกษา ข้อ๘เมื่ออธิบดีเห็นว่าการประเมินราคาที่ราชพัสดุหรืออสังหาริมทรัพย์ที่เสนอขายหรือแลกเปลี่ยนกับที่ราชพัสดุแปลงใดสมควรที่จะได้มีการศึกษาและประเมินราคาโดยสถาบันที่ปรึกษาตามข้อ ๕แห่งกฎกระทรวงว่าด้วยหลักเกณฑ์และวิธีการโอนกรรมสิทธิ์ที่ราชพัสดุที่มิใช่ที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะพ.ศ. ๒๕๕๐ ก็ให้อธิบดีดำเนินการจ้างสถาบันที่ปรึกษาตามระเบียบนี้ค่าจ้างและค่าใช้จ่ายในการดำเนินการจ้างสถาบันที่ปรึกษาตามระเบียบนี้ให้จ่ายจากค่าใช้จ่ายของกรมธนารักษ์หรือส่วนราชการที่ได้รับประโยชน์จากการขายหรือแลกเปลี่ยนที่ราชพัสดุหรือหากเห็นเป็นการสมควรอธิบดีอาจกำหนดเงื่อนไขให้ผู้ซื้อหรือผู้รับแลกเปลี่ยนที่ราชพัสดุเป็นผู้ชำระค่าจ้างและค่าใช้จ่ายในการดำเนินการดังกล่าวแทนกรมธนารักษ์ก็ได้ข้อ๙ การจ้างสถาบันที่ปรึกษากระทำได้ ๒วิธี คือ(๑)วิธีตกลง(๒)วิธีคัดเลือกข้อ๑๐ในการดำเนินการจ้างสถาบันที่ปรึกษาแต่ละครั้งให้อธิบดีแต่งตั้งคณะกรรมการขึ้นเพื่อปฏิบัติตามระเบียบนี้ แล้วแต่กรณี คือ(๑)คณะกรรมการดำเนินการจ้างสถาบันที่ปรึกษาโดยวิธีตกลง(๒)คณะกรรมการดำเนินการจ้างสถาบันที่ปรึกษาโดยวิธีคัดเลือกข้อ๑๑ คณะกรรมการตามข้อ ๑๐แต่ละคณะให้ประกอบไปด้วย ประธานกรรมการ ซึ่งเป็นข้าราชการตั้งแต่ระดับ ๗ ขึ้นไปจำนวน ๑ คน และกรรมการอย่างน้อย ๔ คนโดยให้แต่งตั้งจากข้าราชการในสังกัดกรมธนารักษ์ตั้งแต่ระดับ ๕ ขึ้นไป อย่างน้อย ๒คน ในกรณีจำเป็นหรือเพื่อประโยชน์แก่ทางราชการจะแต่งตั้งข้าราชการจากส่วนราชการอื่นหรือบุคคลที่มิใช่ข้าราชการซึ่งเป็นผู้ชำนาญการหรือผู้ทรงคุณวุฒิในงานที่จะจ้างสถาบันที่ปรึกษาเป็นกรรมการด้วยก็ได้ข้อ๑๒ ในการประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุม ถ้าประธานกรรมการไม่อยู่ในที่ประชุมให้ที่ประชุมเลือกกรรมการคนหนึ่งทำหน้าที่ประธานกรรมการแทนการประชุมของคณะกรรมการตามวรรคหนึ่งให้ประธานกรรมการและกรรมการแต่ละคนมีเสียงหนึ่งในการลงมติมติของคณะกรรมการให้ถือเสียงข้างมากถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดกรรมการผู้ใดไม่เห็นด้วยกับมติของคณะกรรมการให้ทำบันทึกความเห็นแย้งไว้ด้วยข้อ๑๓ การจ้างโดยวิธีตกลง ได้แก่การจ้างสถาบันที่ปรึกษา ซึ่งเคยทราบหรือเคยเห็นความสามารถและผลงานแล้ว และเป็นผู้ให้บริการที่เชื่อถือได้ข้อ๑๔ การจ้างโดยวิธีตกลงให้กระทำได้ในกรณีดังต่อไปนี้(๑)เป็นการจ้างเพื่อทำงานต่อเนื่อง จากงานที่ได้ทำอยู่แล้ว(๒)เป็นการจ้างในกรณีที่ทราบแน่ชัดว่าผู้เชี่ยวชาญในงานที่จะให้บริการตามที่ต้องการมีจำนวนจำกัด ไม่เหมาะสมที่จะดำเนินการโดยวิธีคัดเลือก(๓)เป็นการจ้างที่ต้องกระทำโดยเร่งด่วน หากล่าช้าอาจจะเสียหายแก่ทางราชการข้อ๑๕คณะกรรมการดำเนินการจ้างสถาบันที่ปรึกษาโดยวิธีตกลง มีหน้าที่ดังต่อไปนี้(๑)พิจารณาข้อเสนอทางด้านเทคนิคของสถาบันที่ปรึกษา(๒)พิจารณาอัตราค่าจ้างและค่าใช้จ่ายอื่น ๆที่เกี่ยวเนื่องกับบริการที่จะจ้างและเจรจาต่อรอง(๓)พิจารณารายละเอียดที่จะกำหนดในสัญญา(๔)ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่ออธิบดีเพื่อพิจารณาสั่งการข้อ๑๖ การจ้างโดยวิธีคัดเลือก ได้แก่การจ้างโดยการคัดเลือกสถาบันที่ปรึกษาที่มีคุณสมบัติที่เหมาะสมที่จะทำงานนั้นให้เหลือน้อยรายและเชิญชวนสถาบันที่ปรึกษาที่ได้รับการคัดเลือกให้เหลือน้อยรายดังกล่าวยื่นข้อเสนอให้รับงานนั้น ๆ เพื่อพิจารณาคัดเลือกรายที่ดีที่สุดในกรณีที่มีเหตุอันสมควรและอธิบดีเห็นชอบจะเชิญสถาบันที่ปรึกษาที่มีคุณสมบัติเหมาะสมยื่นข้อเสนอเข้ารับงานโดยไม่ต้องทำการคัดเลือกให้น้อยรายก่อนก็ได้การคัดเลือกสถาบันที่ปรึกษาให้เหลือน้อยรายให้คณะกรรมการดำเนินการจ้างสถาบันที่ปรึกษาโดยวิธีคัดเลือกทำหน้าที่พิจารณาคัดเลือกสถาบันที่ปรึกษาให้เหลืออย่างมาก ๖ รายข้อ๑๗เพื่อประโยชน์ในการดำเนินการตามระเบียบนี้ให้กรมธนารักษ์ใช้รายชื่อสถาบันที่ปรึกษา ที่มีคุณสมบัติเหมาะสมอยู่แล้วหรืออาจขอรายชื่อสถาบันที่ปรึกษาจากศูนย์ข้อมูลที่ปรึกษากระทรวงการคลังมาประกอบการดำเนินการด้วยก็ได้ข้อ๑๘ เมื่อได้ดำเนินการคัดเลือกสถาบันที่ปรึกษาให้เหลือน้อยรายแล้วให้ออกหนังสือเชิญชวนสถาบันที่ปรึกษาที่ได้คัดเลือกไว้ให้ยื่นข้อเสนอเพื่อรับงานโดยแยกยื่นข้อเสนอด้านเทคนิค ๑ ซอง และข้อเสนอด้านค่าจ้าง ๑ ซอง มาพร้อมกันข้อ๑๙คณะกรรมการดำเนินการจ้างสถาบันที่ปรึกษาโดยวิธีคัดเลือก มีหน้าที่ดังต่อไปนี้(๑)กำหนดหลักเกณฑ์การพิจารณาคัดเลือกด้านเทคนิค(๒)พิจารณาข้อเสนอด้านเทคนิคของสถาบันที่ปรึกษาทุกราย และจัดลำดับ(๓)เปิดซองค่าจ้างของผู้ที่ได้รับการจัดลำดับไว้ อันดับหนึ่งถึงอันดับสาม ตาม (๒)พร้อมกัน แล้วเลือกรายที่เสนอค่าจ้างต่ำสุดมาเจรจาต่อรองค่าจ้างเป็นลำดับแรกกรณีที่มีผู้ยื่นข้อเสนอหรือมีผู้ผ่านการคัดเลือกด้านเทคนิคน้อยกว่า๓ ราย ให้เปิดซองค่าจ้างน้อยกว่า ๓ รายได้(๔)หากเจราจาตาม (๓) แล้วไม่ได้ผลให้ยกเลิกแล้วเจรจากับรายที่เสนอค่าจ้างต่ำรายถัดไปตามลำดับ(๕)เมื่อเจรจาได้ค่าจ้างที่เหมาะสมแล้ว ให้พิจารณาเงื่อนไขต่าง ๆ ที่จะกำหนดในสัญญา(๖)ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่ออธิบดีข้อ๒๐ อัตราค่าจ้างสถาบันที่ปรึกษาให้เป็นไปตามความเหมาะสมและประหยัด โดยให้คำนึงถึงองค์ประกอบต่าง ๆ เช่นลักษณะของงานที่จะจ้างอัตราค่าจ้างของงานลักษณะเดียวกับที่ส่วนราชการหรือรัฐวิสาหกิจเคยจ้าง และค่าใช้จ่ายเบื้องต้นที่จำเป็น เป็นต้นในกรณีที่มีความจำเป็นต้องจ่ายเงินล่วงหน้าให้จ่ายได้ไม่เกินร้อยละสิบห้าของค่าจ้างตามสัญญา และสถาบันที่ปรึกษาจะต้องจัดให้ธนาคารหนึ่งหรือหลายธนาคารเป็นผู้ค้ำประกันเงินค่าจ้างที่ได้รับล่วงหน้าไปนั้นและให้คืนหนังสือค้ำประกันดังกล่าวให้แก่สถาบันที่ปรึกษาเมื่อทางราชการได้หักเงินที่ได้จ่ายล่วงหน้าจากเงินค่าจ้างที่ต้องจ่ายตามผลงานแต่ละงวดครบถ้วนแล้ว ทั้งนี้ ให้กำหนดเป็นเงื่อนไขไว้ในสัญญาด้วยข้อ๒๑การจ่ายเงินค่าจ้างให้แก่สถาบันที่ปรึกษาที่แบ่งชำระเงินออกเป็นงวดให้หักเงินที่จะจ่ายแต่ละครั้งในอัตราไม่ต่ำกว่าร้อยละห้าแต่ไม่เกินร้อยละสิบของเงินค่าจ้าง เพื่อเป็นการประกันผลงานหรือจะให้สถาบันที่ปรึกษาใช้หนังสือค้ำประกันของธนาคารในประเทศมีอายุการค้ำประกันตามที่อธิบดีจะกำหนดวางค้ำประกันแทนเงินที่หักไว้ก็ได้ทั้งนี้ ให้กำหนดเป็นเงื่อนไขไว้ในสัญญาด้วยข้อ๒๒แบบและเงื่อนไขสัญญาจ้างสถาบันที่ปรึกษาและแบบหนังสือค้ำประกันให้ใช้ตามแบบที่กำหนดไว้โดยระเบียบสำนักนายกรัฐมนตรีว่าด้วยการพัสดุโดยอนุโลมประกาศ ณ วันที่ ๑๖พฤษภาคม พ.ศ. ๒๕๕๑สุรพงษ์ สืบวงศ์ลีรัฐมนตรีว่าการกระทรวงการคลังวัชศักดิ์/ผู้จัดทำ๑๐ มิถุนายน ๒๕๕๑ฐิติพร/ปรับปรุง๑๓ กุมภาพันธ์ ๒๕๕๗วิชพงษ์/ตรวจ๒๑ กุมภาพันธ์ ๒๕๕๗[๑] ราชกิจจานุเบกษาเล่ม ๑๒๕/ตอนพิเศษ ๙๔ ง/หน้า ๑๐/๖ มิถุนายน ๒๕๕๑